P r e d k l a d a c i a    s p r á v a

	Slovenská republika sa stala po rozdelení bývalej Českej a Slovenskej Federatívnej Republiky vlastníkom jednej tretiny pohľadávok štátu voči zahraničiu, ktoré vznikli v období existencie Československej socialistickej republiky a Českej a Slovenskej Federatívnej Republiky.
	Vychádzajúc z podpísaného „Dodatku č. 1 k Dohode medzi vládami Slovenskej republiky a Českej republiky o prevode vládnych pohľadávok voči zahraničiu do kompetencie Slovenskej republiky a Českej republiky a  o  zabezpečení vnútorného financovania poskytnutých vládnych úverov zo dňa 7. apríla 1993“ ako aj „Protokolu medzi Ministerstvom financií Slovenskej republiky a Ministerstvom financií Českej republiky voči zahraničiu“  zo dňa 1. februára 1999 a v nadväznosti na „Zásady vlády Slovenskej republiky pre postupy pri správe a vysporiadaní pohľadávok Slovenskej republiky v zahraničí“, schválené uznesením vlády č. 519 dňa 6. júla 2000 Ministerstvo financií Slovenskej republiky predkladá vláde Slovenskej republiky na prerokovanie a schválenie materiál „Návrh na vysporiadanie pohľadávky Slovenskej republiky voči Mongolskej republike“.
	Vzhľadom k tomu, že Ministerstvo financií Slovenskej republiky napriek aktivitám nedosiahlo s Mongolskou republikou za dobu dlhšiu ako štyri roky dohodu o vysporiadaní pohľadávky odporúča Ministerstvo financií Slovenskej republiky v súlade s čl. 2, ods. 1, písm. b), bod 5 Zásad vlády Slovenskej republiky pre postupy pri správe a vysporiadaní pohľadávok Slovenskej republiky v zahraničí vláde Slovenskej republiky schváliť predložený materiál „Návrh na vysporiadanie pohľadávky Slovenskej republiky voči Mongolskej republike“.